તા 18 અને 19ના રોજ સમય સારો રહેશે. ધનપ્રાપ્તિ માટે અત્યાર સુધી કરેલા પ્રયાસોમાં સફળતા મળશે. હાથમાં લીધેલ દરેક કાર્ય પૂર્ણ થશે. જૂની કોઈ સમસ્યાનો અંત આવશે. ધાર્મિક અને આધ્યાત્મિક કાર્યોમાં રૂચી રહેશે. આપની કાર્યક્ષમતા અને કાર્યકુશળતામાં વધારો થશે. ઘરમાં કોઈ નવી વસ્તુ, ગેઝેટ્સની ખરીદી કરશો. પરિવારની ખુશી માટે તમે વાહન ખરીદો અથવા તે અંગે ગંભીરતાથી વિચાર કરો તેવી શક્યતા છે. મિત્રો અને સંબંધીઓ સાથે તમે વ્યસ્ત રહેશો. તા 20 અને 21 દરમિયાન મનમાં સુખશાંતિનો એહસાસ રહેશે. તમને જરૂરિયાતમંદોને મદદરૂપ થશો. દરેક નિર્ણય સમજીવિચારીને લેવા હિતાવહ રહેશે. કોઈ પણ કામને એકાગ્રતાથી પૂર્ણ કરશો. તા 22 અને 23 દરમિયાન ધનલાભના પ્રબળ યોગ છે. વ્યવસાયમાં પ્રતિસ્પર્ધી કરતા સારું પરિણામ મેળવશો. આપની મહેનત સફળ થશે. સંબંધોમાં તમે વ્યવહારુ રહેવાના બદલે વધુ લાગણીશીલ બનશો. વ્યવસાયને ગંભીરતાથી લેશો. જેના કારણે સકારાત્મક પરિણામ મળશે. તા 24ના રોજ કોઈ ત્રીજી વ્યક્તિના કારણે દાંપત્યજીવનમાં તકરાર થઇ શકે છે. વેપારીઓને નવી આવક ઊભી થવાની, હાલના વ્યવસાયમાં વૃદ્ધિ થવાની તેમજ ઉઘરાણીના નાણાં છુટા થવાની શક્યતાઓ છે. ટૂંકમાં આપના પર લક્ષ્મીજીના ચાર હાથ રહેશે. પિતા સાથે આપના સંબંધો સુધરશે. જોકે, પરિવારના અન્ય સભ્યો સાથે સંબંધો સામાન્ય રહેશે. વિકએન્ડમાં સંતાનો સાથે આપ સારો સમય વિતાવી શકશો.